Bolivia-saken

Bolivia-saken er en betegnelseDette er Bolivia-saken, VG Nett, 7. april 2010 på saken hvor tre unge norske kvinner i mai 2008 ble pågrepet på flyplassen i Cochabamba i Bolivia med en betydelig mengde kokain. 

Stoffet ble funnet i jentenes tre kofferter etter innsjekking på flyplassen.Tatt med kokain i Bolivia, på tiltalebenken i Oslo, Aftenposten, 5. september 2011 og ble av boliviansk politi veid til 22,4 kg. Norsk politi la senere under rettsbehandlingen i Norge til grunn at det var 11 kg kokain, siden det viste seg at boliviansk politi hadde foretatt en bruttoveiing med både emballasje og bag i tillegg.Aktor halverer narkotikamengden, Aftenposten, 4. oktober 2011

Pågripelsen ble starten på opprullingen av det norsk politi mener er et omfattende narkotikanettverk.Kripos: – En av de største kokainsakene i Norge, VG Nett, 13. april 2010 Politiet mener nettverket brukte utelivsmiljøet i Oslo til å rekruttere unge, pene jenter til å smugle narkotika for seg.Jakten på bakmennene – unge menn styrer narkotikanettverket, VG Nett, 31. januar 2010Her ble smuglerjentene vervet, VG Nett, 19. juni 2009 Ifølge politiet har nettverket betalt luksuriøse ferier for jentene, og gitt dem penger til gratis shopping, mat og flybilletter. Som gjenytelse måtte de ta med seg noe hjem i bagasjen.

 Rettssaken i Bolivia 
De tre norske kvinnene ble varetektsfengslet i Bolivia. Lillesand-kvinnen ble etter en tid satt fri mot kausjon. Straffesaken i Bolivia startet 11. desember 2009, men ble samme dag utsatt på ubestemt tid.Stina (19) besvimte i retten, Dagbladet, 11. desember 2009 Lillesand-kvinnen flyktet deretter til Norge med et nødpass utstedt i nytt navn. De to gjenværende jentene ble dømt for forsøk på å smugle 22,4 kg kokain til 13 års fengsel, senere omgjort til 10,5 år.Redusert straff i kokainsaken i Bolivia, Aftenposten, 27. november 2010 En norskboliviansk mann ble først dømt til 20 års fengsel, men fikk samtidig dette redusert til 13 års fengsel. Under soningen av fengselsstraffen fikk en av de dømte jentene innvilget kausjon, mot meldeplikt for politiet hver uke. Hun brøt meldeplikten, og det ble utstedt arrestordre på henne i alle land i Sør-Amerika.Stina Brendmo Hagen har rømt fra Bolivia, VG Nett, 30. august 2011Utstedte arrestordre på Stina Brendmo Hagen, VG Nett, 2. september 2011

 Rettssaken i Norge 
Politiet i Norge tok ut tiltale mot Lillesand-kvinnen som rømte fra Bolivia,– En førstereisjente uten livserfaring, Fædrelandsvennen, 5. september 2011 samt mot ytterligere fire norske statsborgere. Grunnlaget for tiltalen var smuglingsforsøk.Fem personer tiltales i Bolivia-saken, Aftenposten, 21. februar 2011 De sistnevnte fire ble også tiltalt for organisert kriminalitet. Ifølge det nasjonale statsadvokatembetet dreier det seg om forhold rundt organisering, penger, heleri og fysisk kontakt med stoffet.Tatt med kokain i Bolivia – på tiltalebenken i Norge, Aftenposten, 5. september 2011

Den 2. november 2011 ble Lillesand-kvinnen fullt frikjent av Oslo tingrett,Bolivia-tiltalt (21) frikjent takket være malerklær, Aftenposten, 2. november 2011 og etter anke endelig frikjent den 6. juni 2012 i Borgarting lagmannsrett.Lillesand-kvinne frifunnet i Borgarting lagmannsrett, NRK.no, 6. juni 2012 Den frikjente kvinnen ble bistått av advokat Carl Bore.

 Referanser 

Kategori:Norske kriminalsaker
Kategori:Hendelser i 2008
Kategori:Hendelser i 2011
Kategori:Rettssaker i Norge
Kategori:Smugling
Kategori:Narkotikakriminalitet